Greek Legal Document

Category: 283

Content:
11. ΠΡΟΕΔΡΙΚΟ ΔΙΑΤΑΓΜΑ υπ’ αριθ.254 της 8/8 Αυγ.1990 (ΦΕΚ Α΄105) Παράταση της προθεσμίας του άρθρ.20 παρ.1 του Νόμ.1091/1980 «περί διοικήσεως και διαχειρίσεως των Βακουφίων της Μουσουλμανικής Μειονότητος εις την Δυτικήν Θράκην και των περιουσιών αυτών. Έχοντας υπόψη: α.Τις διατάξεις του άρθ.9 του Νόμ.1091/1980 «περί διοικήσεως και διαχειρίσεως των Βακουφίων της Μουσουλμανικής Μειονότητος εις την Δυτικήν Θράκην και των περιουσιών αυτών» (Α΄267). β.Τη διάταξη του άρθρ.20 παρ.3 του Νόμ.1558/1985 «Κυβέρνηση και Κυβερνητικά όργανα» (Α΄137), την Β1-6743/ΑΣ 3532/9.5.1990 απόφαση του Πρωθυπουργού (Β΄312) και το γεγονός ότι ο Υπουργός Εξωτερικών απουσιάζει. γ.Την αριθ.Υ1140/1051173/1390/9.7.1990 απόφαση του Πρωθυπουργού και του Υπουργού Οικονομικών για ανάθεση αρμοδιοτήτων στον Υφυπουργό Οικονομικών (Β΄420). δ.Την 380/1990 γνωμοδότηση του Συμβουλίου της Επικρατείας, με πρόταση των Υπουργών Εξωτερικών, Εσωτερικών, Οικονομικών και Εθνικής Παιδείας και Θρησκευμάτων, αποφασίζουμε: Άρθρ.1.-1.Η προθεσμία που ορίζεται στην παρ.1 του άρθρ.20 του Νόμ.1091/1980 παρατείνεται για ένα εξάμηνο από την δημοσίευση του παρόντος δ/τος. 2.Στην έννοια της παράτασης της προθεσμίας κατά την προηγούμενη παράγραφο περιλαμβάνεται και η άρση κάθε συνέπειας που έχει επέλθει από την άπρακτη παρέλευση της αρχικής προθεσμίας που παρατείνεται με το παρόν δ/γμα. Άρθρ.2.-(Καταργήθηκε από το άρθρ.28 Π.Δ.1/3-3 Ιαν.1991 (ΦΕΚ Α΄1), κατωτ.αριθ.12). Άρθρ.3.-Για την ευρυθμότερη λειτουργία των Διαχειριστικών Επιτροπών Μουσουλμανικής Περιουσίας κατά την ανωτέρω εξαμηνιαία προθεσμία τα ελλείποντα μέλη διορίζονται με απόφαση του αρμοδίου Νομάρχη.